Ribe Stifts Adresseaviser, 1829-08-07
Udenlandske Efterretninger. Kjøbenhavn, den 3die August. Deres Kongelige Høiheders, Kronprindsesse Carolines og Prinds Frederik Ferdinands Formæling blev i Løverdags den 1ste August høitideligen fuldbyrdet paa Frederiksberg Slot. Vielsen fandt Sted i Hs. M. Kongens Cavalier=Gemak, et stort Pragtværelse, som gaaer midt igjennem Slottets Hovedfløi. Den rigt drapperede Brudeskammel var henstillet i Salens øvre Ende. Midt for Skammelen, med Ryggene mod Vinduerne til Haven, stode tvende forgyldt te, med Fløiel overtrukne Lænestole for D. M. Kongen og Dronningen; mod Brudeskammelens begge Ender tvende andre ligedannede Lænestole for det høie Brude var, paa venstre Side tre forgyldte, ligeledes med Fløiel overtrukne Stole, uden Arme, for Damerne af den Kongelige Familie, og paa høire 8 Stole af samme Slags, for de Kongelige og Fyrstelige Prindser. Ved Hjørnerne af Tæppet vare placerede fire colossale, 4 Alen høie Sølv Gueridons med Voxlys, samt i Salens fire Hjørner fire andre mindre Gueridons ligeledes med Lys; foruden disse var en stor Mængde Lys anbragt i Lysekroner, Lampetter o. s. v. De, som vare tilsagte til at overvære Vielsen, samledes fra Kl. 7 til 8 i Hs. M. Dronningens Dame Gemak (Skilderie, Salen) og Allerhøistsammes Andientsgemak: med Undtagelse af de høikongelige og fyrstelige Herskaber, som strax fra Slottets østre Port ovad Hovedtrappen begave Sig til allerhøistsammes indre Gemakker, samt de fremmede Ministre og deres Fruer, og de til deres resp. Legationer henhørende Suiter, hvilke aftraadte i Slottets vestre Portal, hvor de af en kongelig Løber henvistes til de for dem i Stue Etagen bestemte Aftradelses Værelser, hvor Hr. Kammerjunker Sehested Juul fungerede. Kl. 7 begyndte Slottets tilligemed Frederiksbergbyes Klokker at ringe. Kl. 8 præcise forføiede samtlige Damer, og Cavalierer sig gjennem Hd. M. Dronningens Gemakker til det for Vielsen bestemte Gemak, ligesom de til de allerhøieste og høieste Herskabers Opvartning bestemte Damer og Cavallerer paa samme Tid begave sig til bemeldte Gemak, hvor de toge Plads bag de for deres høie Herskaber bestemte Stole. Medlemmerne af Corps diplomatique med Fruer ledsagedes derpaa opad H. M. Kongens Hovedtrappe gjennem Allerhøistsammes Lakei Gemak til Cavalieer-Gemakket. Kort efter (Kl. 8 enfjerdedeel) aabnedes Dørene til H. M. Kongens Audience Gemak og Allerhøistsamme indtraadte med den høie Brud ved Haanden, derpaa fulgte Hendes Majestæt Dronningen med Hs. Kongl. Høihed Brudgommen, H. K. H. Prinds Christian med Gemalinde, D. K. H. Prinds Frederik Carl Christian og Prindsesse Vilhelmine, H. høifyrstelige Durchl. Prindsen af Philipsthal og Hs. Kongel. H. Prindsesse Juliane, D. høiførstelige Durchl. Prindserne af Hessen, Prinds Frederik (Hs. Majestæt Dronningens høie Broder) og Prindsen af Augustenborg. Nu begyndte Choralen, som udførtes af det kongelige Capel, under Anførsel af Professor og Ridder Schall. Under Choralen og Palmen af den Ewangelisk christelige Palmebog, No. 520: "Du ledte frem, algode Gud, til første Mand den første Brud, og bød dem Eet at være a.", indtraadte Hs. Høiærværdighed Hr. Dr. Mynster, Hs. Majestæts og det Kongelige Huses Confessionarius. Commandeur, af Dannebroge, ledsaget af Hs. H. Biskoppen over Siellands Stift, Hr. Dr. Mynter, Storkors af Dannebroge, og begge Hofprædikanterne. Nu holdt Confessionarius, Vielsestalen med den ham særegne Veltalenhed. Talen, tilligemed den egentlige Vielse, varede henimod tre Qvarteer; derefter istemtes atter en Choral og Plalmen No. 523 blev afsjungen, ledsaget af Orchestret. Nu fremtraadte Overhofmarschallen Hs. Exc. med Stav i Haanden, og bøiede sig for Deres Majestæter, som stode op og forlode, tilligemed de høiførstelige Herskaber Kl. 9 enfjerdedeel Salen, og begave sig til de andre Gemakker. Under Vielsen affyredes Minutskud. Alle Tilstædeværende forføiede sig nu til de tre Tafler, nemlig Hs. M. Kongens paa 50 Converts, Marschaltaflerne resp. paa 60 og 50 Couverts. Efterat Brudeskammelen og Gueridonerne i Vielsessalen vare borttagne, tillukkedes de ydre Døre og de allerhøieste og høie Herskaber begave sig derpaa igjennem denne Sal til Taflet.